ddrg/super_eurlex huggingface dataset:
DA Den Europæiske Unions Tidende C 64/54

Sag anlagt den 2. januar 2008 — Landesanstalt für Medien Nordrhein-Westfalen mod Kommissionen

(Sag T-2/08)

(2008/C 64/86)

Processprog: tysk

Parter

Sagsøger: Landesanstalt für Medien Nordrhein-Westfalen (LfM) (Düsseldorf, Tyskland) (ved Rechtsanwälte A. Rosenfeld og G.-B. Lehr)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Kommissionens beslutning K(2007) 5109 endelig udg. af 23. oktober 2007, vedrørende statsstøtte som Forbundsrepublikken Tyskland agter at tildele med henblik på indførelsen af jordbaseret digitalt tv (DVB-T) i Nordrhein-Westfalen.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har anlagt sag til efterprøvelse af Kommissionens beslutning K(2007) 5109 endelig udg. af 23. oktober 2007, om statsstøtte C 34/2006 (ex N 29/2005 og ex CP 13/2004), hvorved Kommissionen har fastslået, at den statsstøtte, som Forbundsrepublikken Tyskland agter at tildele private radio-/tv-selskaber i forbindelse med indførelsen af jordbaseret digitalt tv (DVB-T) i Nordrhein-Westfalen, og som er anmeldt til Kommissionen, ikke er forenelig med fællesmarkedet.

Sagsøgeren har til støtte for søgsmålet for det første gjort gældende, at den anfægtede beslutning tilsidesætter artikel 87, stk. 1, EF, da den uretmæssigt har fastslået, at foranstaltningen har karakter af støtte. I den forbindelse gøres ligeledes en tilsidesættelse af art. 253 EF gældende.

Sagsøgeren har endvidere anført, at der er foretaget en bedømmelse, der ikke er tilladt inden for rammerne af artikel 87, stk. 3. I den forbindelse har sagsøgeren endvidere gjort gældende, at der er begået fejlskøn og -vurderinger, ligesom art 253 EF er tilsidesat.

Det gøres desuden, at artikel 87, stk. 3, litra b) og d), er tilsidesat på grund af fejlskøn og -vurderinger.

Sagsøgeren har endelig gjort gældende, at de berørte foranstaltninger under alle omstændigheder er omfattet af artikel 86, stk. 2, EF's anvendelsesområde. Det gøres også i den forbindelse gældende, at artikel 253 EF er tilsidesat.
—

Afgørelsen truffet den 28. september 2007 af Første Appelkammer ved Kontoret for Harmonisering i det Indre Marked (Varemærker og Design), meddelt den 23. oktober 2007, om at tillade registreringen af de tredimensionale EF-varemærke nr. 4522892, der består af den stiliserede form af en muslingeskal (kammusling), til også at betegne »boller fyldt med creme, syltetøj, chokolade og honning«, annulleres eller ændres.
DA Den Europæiske Unions Tidende C 64/61

Sag anlagt den 8. januar 2008 — Evets mod KHIM (DANELECTRO)

(Sag T-20/08)

(2008/C 64/98)

Stævningen er affattet på engelsk

Parter

Sagsøger: Evets Corporation (Irvine, De Forenede Stater) (ved solicitor S. Ryan)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 5. november 2007 af Fjerde Appelkammer (sag R 603/2007-4) annulleres.

— Der afsiges i stedet kendelse om, at ansøgningen om restitutio in integrum er indgivet inden for de frister, som er fastsat i henhold til artikel 78, stk. 2.

— Sagen hjemvises til Fjerde Appelkammer med henblik på stillingtagen til det reelle spørgsmål om, hvorvidt der blev udvist den fornødne omhu for at forny det omhandlede varemærke.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: EF-ordmærket »DANELECTRO« for varer og tjenesteydelser i klasse 9 og 15 — ansøgning nr. 117 937

Afgørelse truffet af Afdelingen for administration af varemærker og for juridiske spørgsmål: Ansøgningen om restitutio in integrum afslås og varemærket anses for annulleret

Appelkammerets afgørelse: Klagen afvises og ansøgningen om restitutio in integrum anses for ikke at være indgivet

Søgsmålsgrunde: Tilsidesættelse af artikel 78, stk. 2, i Rådets forordning (EF) nr. 40/94.

Sagsøgeren har gjort gældende, at spørgsmålet om overholdelse af den i nævnte bestemmelse indeholdte to-måneders frist for indgivelse af ansøgning om fornyelse af varemærkeregistrering og betaling af fornyelsesgebyr ikke var omfattet af klagens genstand. Såfremt Retten finder, at appelkammeret var beføjet til at undersøge dette spørgsmål, har sagsøgeren subsidiært anført, at tidsfristen er beregnet på en forkert måde.
—

Subsidiært annulleres artikel 1 og artikel 3, stk. 1 og stk. 3, i Kommissionens beslutning af 23. oktober 2007 om statsstøtte nr. C 23/2006 (ex NN 35/2006), som Polen har ydet Technologie Buczek Group, for så vidt Kommissionen kræver tilbagebetaling af 7 183 528 PLN af selskabet Buczek Automotive sp. z o.o.
DA Den Europæiske Unions Tidende C 64/58

Sag anlagt den 7. januar 2008 — Kwang Yang Motor mod KHIM — Honda Giken Kogyo (gengivelse af forbrændingsmotor)

(Sag T-11/08)

(2008/C 64/94)

Stævningen er affattet på engelsk

Parter

Sagsøger: Kwang Yang Motor Co. Ltd. (Kaohsiung City, Taiwan) (ved lawyers P. Rath og W. Festl-Wietek)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Honda Giken Kogyo Kabushiki Kaisha Co. Ltd (Tokyo, Japan)

Sagsøgerens påstande

— Afgørelse truffet den 8. oktober 2007 af Tredje Appelkammer ved Kontoret for Harmonisering i det Indre Marked (Varemærker og Design), som blev meddelt sagsøgers repræsentanter den 30. oktober 2007, i sag R 1380/2006-3 annulleres.

— Harmoniseringskontoret tilpligtes at betale sagsomkostningerne for Retten og appelkammeret.

Søgsmålsgrunde og væsentligste argumenter

Det registrerede EF-design, der begæres erklæret ugyldigt: Det registrerede EF-design for en »forbrændingsmotor« — EF-design nr. 000 163 290 — 0002

Indehaver af EF-designet: Kwang Yang Motor Co. Ltd.

Indgiveren af begæringen om, at EF-designet erklæres ugyldigt: Honda Giken Kogyo Kabushiki Kaisha Co. Ltd

Indgiverens design: Det registrerede amerikanske design for en »forbrændingsmotor« — patent nr. D 282 071

Ugyldighedsafdelingens afgørelse: Afslag på ugyldighedsbegæringen i sin helhed.

Appelkammerets afgørelse: Ugyldighedsafdelingens afgørelse annulleres og designet erklæres ugyldigt.

Søgsmålsgrunde: Tilsidesættelse af artikel 4 og 6 i Rådets forordning (EF) nr. 6/2002 om EF-design

Sagsøgeren har anført, at den frihed, som tilkommer personer, der designer forbrændingsmotorer, er begrænset til fremstillingen af designs, som opfylder et funktionalitetskrav. Dertil kommer, at eftersom branchen næsten har nået sit udviklingsmæssige højdepunkt, er det langt sværere for designere på dette område at fremkomme med alternativer, som kan efterlade et fuldstændig anderledes helhedsindtryk uden at mindske designets funktionalitet. Ifølge sagsøger skal selv de mindste detaljer derfor tages i betragtning ved vurderingen af et designs individuelle karakter.

Sagsøgeren har i øvrigt anført, at selskabet under alle omstændigheder har været i stand til at opretholde det omtvistede designs funktionalitet og tekniske kendetegn, samtidig med at designets væsentligste bestanddele har fået individuel karakter.
»Appel iværksat den 29. oktober 2008 af Radu Duta til prøvelse af dom afsagt den 4. september 2008 af Personaleretten i sag F-103/07, Duta mod Domstolen

(Sag T-475/08 P)

2009/C 69/93

Processprog: fransk

Parter

Appellant: Radu Duta (Luxembourg, Luxembourg) (ved avocat F. Krieg)

Den anden part i appelsagen: De Europæiske Fællesskabers Domstol

Appellantens påstande

— Appellen admitteres.

— Appellanten gives medhold.

— Følgelig ændres EU-Personalerettens dom af 4. september 2008, og appellen antages til realitetsbehandling, og appellanten gives medhold.

— De anfægtede afgørelser annulleres følgelig af de ovenfor anførte grunde.

— Om fornødent hjemsendes sagen til den kompetente myndighed med henblik på, at der træffes afgørelse i overensstemmelse med den afsagte dom.

— Indstævnte tilpligtes at betale 1 100 000 EUR (en million og et hundrede tusind euro) i erstatning.

— Om fornødent udmeldes en sagkyndig med henblik på opgørelse af appellantens tab.

— Indstævnte tilpligtes at betale samtlige sagens omkostninger.

— Det tages til efterretning, at appellanten udtrykkeligt henviser til sine påstande i første instans, der er vedlagt som bilag til nærværende appelskrift, og som må anses for en integrerende del heraf.

— Det tages desuden til efterretning, at appellanten udtrykkeligt forbeholder sig alle tilgodehavender, rettigheder, midler og retsskridt, herunder bl.a. at forelægge sagen for Menneskerettighedsdomstolen.

Anbringender og væsentligste argumenter

Ved nærværende appel har appellanten nedlagt påstand om ophævelse af Personalerettens dom af 4. september 2008, afsagt i sag F-103/07, Duta mod Domstolen, hvorved Retten afviste den sag, sagsøgeren havde anlagt med påstand dels om annullation af det memorandum, hvorved det meddeltes ham, at han ikke ville blive tilbudt en stilling som referendar, dels om erstatning for det hævdede tab.

Appellanten har til støtte for appellen for det første gjort gældende, at hans ret til en retfærdig rettergang som omhandlet i artikel 6, stk. 1, i den europæiske konvention til beskyttelse af menneskerettigheder og grundlæggende frihedsrettigheder er blevet tilsidesat som følge af Retten i Første Instans’ strukturelle partiskhed og af de personlige bekendtskaber mellem medlemmerne af Retten i Første Instans og de personer, der udfærdigede de afgørelser, som er blevet anfægtet ved Personaleretten. Appellanten har for det andet henvist til de argumenter og anbringender, han fremførte under sagen i første instans, herunder tilsidesættelse af gennemsigtighedsprincippet, princippet om god tro og ligebehandlingsprincippet.

Appellanten har i øvrigt anført, at han er overbevist om, at han kun vil kunne opnå retfærdighed ved en retsinstans, der virkelig er uafhængig af hans modpart i sagen, Domstolen for De Europæiske Fællesskaber, og at han forbeholder sig ret til at indbringe sagen for Den Europæiske Menneskerettighedsdomstol.«
DA Den Europæiske Unions Tidende C 92/30

Sag anlagt den 21. januar 2008 — Wellcome Foundation mod KHIM — Serono Genetics Institute (FAMOXIN)

(Sag T-27/08)

(2008/C 92/63)

Stævningen er affattet på engelsk

Parter

Sagsøger: The Wellcome Foundation Ltd (Greenford, Det Forenede Kongerige) (ved lawyer R. Gilbey)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Serono Genetics Institute SA (Evry, Frankrig)

Sagsøgerens påstande

— Afgørelse truffet den 19. november 2007 af Første Appelkammer ved Kontoret for Harmonisering i det Indre Marked (Varemærker og Design) (sag R 9/2007-1) annulleres, og det fastslås, at den af sagsøgeren indgivne ugyldighedsbegæring tages til følge.

— Alle Harmoniseringskontorets afgørelser, hvorved sagsøgeren er pålagt at betale sagens omkostninger, ophæves, og Harmoniseringskontoret tilpligtes at betale sagsøgerens omkostninger.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Ordmærket »FAMOXIN« for varer og tjenesteydelser i klasse 5 — EF-varemærke nr. 2 491 298

Indehaver af EF-varemærket: Serono Genetics Institute SA

Indgiveren af begæringen om, at EF-varemærket erklæres ugyldigt: The Wellcome Foundation Ltd

Varemærkerettigheder påberåbt af indgiveren af ugyldighedsbegæringen: Det nationale ordmærke »LANOXIN« for varer i klasse 5

Annullationsafdelingens afgørelse: Afslag på ugyldighedsbegæringen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), artikel 52 og artikel 56, stk. 2 og 3, i Rådets forordning (EF) nr. 40/94, idet appelkammeret fastslog, at det ældre varemærke anvendes i forbindelse med »farmaceutiske præparater til behandling af hjerte-kar-sygdomme« og ikke »farmaceutiske præparater«, og idet appelkammeret bedømte den relevante kundekreds, opmærksomhedsniveauet for de forskellige dele af den relevante kundekreds og ligheden mellem de omtvistede varemærker og varer fejlagtigt.
—

Tilsidesættelse af artikel 81 EF og utilstrækkelig begrundelse ved med urette at henregne ansvaret for overtrædelser begået af et datterselskab til Eni. Det gøres i denne henseende gældende, at et moderselskabs ansvar ikke kan statueres udelukkende på grundlag af dets fuldstændige ejerskab af selskabskapitalen, og at Kommissionen ikke foretog en korrekt bedømmelse af det bevismateriale, der godtgjorde datterselskabets faktiske uafhængighed af moderselskabet.
DA Den Europæiske Unions Tidende C 92/38

Appel iværksat den 5. februar 2008 af Kommissionen for De Europæiske Fællesskaber til prøvelse af dom afsagt den 22. november 2007 af Personaleretten i sag F-110/06, Carpi Badía mod Kommissionen

(Sag T-52/08 P)

(2008/C 92/76)

Processprog: fransk

Parter

Appellant: Kommissionen for De Europæiske Fællesskaber (ved G. Berscheid og K. Herrmann, som befuldmægtigede)

Den anden part i appelsagen: José Carpi Badía (Luxembourg, Storhertugdømmet Luxembourg)

Appellantens påstande

— Personalerettens dom af 22. november 2007 i sag F-110/06, Carpi Badía mod Kommissionen ophæves, og sagen hjemvises til fornyet behandling ved Personaleretten.

— Indstævnte tilpligtes at betale sagens omkostninger.

Anbringender og væsentligste argumenter

Under denne appel har Kommissionen nedlagt påstand om ophævelse af Personalerettens dom af 22. november 2007 i sag F-110/06, Carpi Badía mod Kommissionen, hvorved Personaleretten annullerede Kommissionens afgørelse om at tildele indstævnte et antal prioritetspoints, der var utilstrækkeligt til, at han kunne forfremmes i forfremmelsesåret 2005, og Kommissionens afgørelse om udfærdigelse af listen over de forfremmede i forfremmelsesåret 2005, for så vidt som denne ikke indeholdt indstævntes navn.

Kommissionen har fremsat de samme tre anbringender til støtte for sin appel, som i sag T-51/08 P, Kommissionen mod Dittert.
—

Annullation af Kommissionens beslutning K(2007) 6514 af 20. december 2007, meddelt den 21. december 2007, for så vidt som det heri er fastsat, at de finansielle følger, der finder anvendelse i forbindelse med godkendelse af udgifter finansieret af Den Europæiske Udviklings- og Garantifond for Landbruget (EUGFL), Garantisektionen, udelukkes fra EF-finansiering og afholdes over Den Italienske Republiks budget.
—

Under alle omstændigheder tilpligtes Harmoniseringskontoret og Worldgem Brands Srl in solidum at betale hele sagens omkostninger, herunder omkostningerne i forbindelse med sagen for Andet Appelkammer ved Harmoniseringskontoret.
DA Den Europæiske Unions Tidende C 79/31

Sag anlagt den 21. januar 2008 — Berliner Institut für Vergleichende Sozialforschung mod Kommissionen

(Sag T-34/08)

(2008/C 79/61)

Processprog: tysk

Parter

Sagsøger: Berliner Institut für Vergleichende Sozialforschung e.V. (Berlin, Tyskland) (ved Rechtswältin B. Henning)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning af 16. november 2007, hvorved Kommissionen delvist afviste at anerkende udgifter afholdt af sagsøgeren inden for rammerne af »Daphne Grant Agreement JAI/DAP/2004-2/052W«, annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren og Kommissionen underskrev i maj 2005 en kontrakt om støtte til et projekt inden for rammerne af Daphne II-programmet (1). Kommissionen oversendte ved skrivelse af 16. november 2007 til sagsøgeren en berigtiget beregning af endnu udestående betalinger, hvorved en del af sagsøgerens udgifter ikke kunne anerkendes som støtteberettigede. Dette søgsmål retter sig mod denne beslutning.

Sagsøgeren har til støtte for søgsmålet gjort gældende, at den anfægtede beslutning beror på en fejlagtig bedømmelse af de faktiske omstændigheder. Navnlig er fyldestgørende bilag urigtigt blevet anset for ikke fyldestgørende, endvidere er udgifter til ansættelse af assistenter og praktikanter med kort varsel, udgifter indeholdt i budgettet, samt visse rejseudgifter urigtigt ikke anerkendt.

(1) Europa-Parlamentets og Rådets afgørelse nr. 803/2004/EF af 21.4.2004 om EF-handlingsprogrammet (2004-2008) om forebyggelse og bekæmpelse af vold mod børn, unge og kvinder og om beskyttelse af ofre og risikogrupper (Daphne II-programmet) (EUT L 143, s. 1).
DA Den Europæiske Unions Tidende C 79/29

Sag anlagt den 18. januar 2008 — Liga para a Protecção da Natureza mod Kommissionen for De Europæiske Fællesskaber

(Sag T-29/08)

(2008/C 79/58)

Processprog: portugisisk

Parter

Sagsøger: Liga para a Protecção da Natureza (Lissabon, Portugal) (ved advogada P. Vinagre e Silva)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens generalsekretærs afgørelse om i besvarelse af en anmodning om bekræftelse at afslå LPN's ansøgning om aktindsigt i dokumenterne vedrørende opførelsen af Baixo Sabors vandreservoir, annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Indledningsvis bemærkes, at de oplysninger, LPN har anmodet Kommissionen om, må anses for at være oplysninger, der kan og skal stilles til rådighed for sagsøgeren henset til de vigtige miljøinteresser, som denne forening varetager og beskytter i forbindelse med projektet om opførelse af Baixo Sabors vandreservoir (forordning nr. 1367/2006 (1) og forordning nr. 1049/2001 (2)).

Undtagelserne til formodningen om, at der foreligger en tungtvejende offentlig interesse i oplysningernes offentliggørelse (artikel 6, stk. 1, i forordning nr. 1367/2006), fritager ikke Kommissionen fra dens forpligtelse til at foretage en afvejning af deres grundlag i ethvert konkret tilfælde. Kommissionen skal altid fortolke grundene til afslag restriktivt.

Det er ikke tilstrækkeligt, at Kommissionen henviser til en antagelse om, at undtagelsen vedrørende inspektioner og revisioner nyder forrang, som begrundelse for — uden nogen yderligere konkret begrundelse for så vidt angår hvert enkelt dokument — at afslå adgang til samtlige de dokumenter, LPN har anmodet om indsigt i.

Kommissionen afslog delvis aktindsigt, idet den støttede dette afslag på en generel begrundelse uden at udfolde nogen bestræbelser på at opdele dokumenterne i »fortrolige dele« og »ikke-fortrolige dele«, idet den gik ud fra det princip, at der ikke er adgang til alle dokumenter omhandlende inspektions- og undersøgelsesprocedurer. Kommissionen bør også i et sådant tilfælde foretage en konkret vurdering af de oplysninger, der er indeholdt i de dokumenter, der er genstand for anmodningen om aktindsigt.

(1) Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT L 264, s. 13).

(2) Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
DA Den Europæiske Unions Tidende C 79/29

Sag anlagt den 4. januar 2008 — Koinotita Grammatikou mod Kommissionen

(Sag T-13/08)

(2008/C 79/57)

Processprog: græsk

Parter

Sagsøger: Grammatiko kommune (Athen, Grækenland) (ved advokaterne A. Papakonstantinou og M. Chaindarlis)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning K(2004) 5509 af 21. december 2004 om ydelse af støtte fra Samhørighedsfonden til etablering af et deponeringsanlæg i Mavro Vouno Grammatiko i det nordøstlige Attika i Den Hellenske Republik annulleres.

— Om fornødent anordnes en kontrol på stedet i det pågældende område, og der indhentes uafhængig teknisk ekspertise til støtte for sagsøgerens argumenter.

— Kommissionen tilpligtes at betale sagens omkostninger.

Anbringender og væsentligste argumenter

For så vidt angår sagsøgerens søgsmålsinteresse ved anlæg af et annullationssøgsmål i henhold til artikel 230 EF, har sagsøgeren anført, at den anfægtede beslutning, som vedrører oprettelse af et deponeringsanlæg på et område, som omfattes af Grammatiko kommune, berører sagsøgeren direkte og individuelt, for så vidt sagsøgeren er et offentligt organ, som varetager beskyttelsen af folkesundheden og miljøet i det område, hvor det støttede projekt er beliggende.

Sagsøgeren gør gældende, at den anfægtede beslutning — hvis indhold kommunen hævder at være blevet gjort bekendt med den 9. november 2007 — tilsidesætter en række bestemmelser i primær fællesskabsret vedrørende sundheds- og miljøbeskyttelsen samt bestemmelser i sekundær fællesskabsret, som indeholder gennemførelsesbestemmelser hertil.

Sagsøgeren gør navnlig gældende, at finansieringen af projektet strider mod formålet om at bevare, beskytte og forbedre miljøet, beskyttelsen af folkesundheden og en fornuftig og rimelig udnyttelse af naturressourcerne. Sagsøgeren gør ligeledes gældende, at Kommissionens beslutning først og fremmest tilsidesætter artikel 3, 4 og 6 i direktiv 75/442 (1) og artikel 3 og 4 i direktiv 91/156 (2), som fastsætter særlige forpligtelser med hensyn til affaldsforebyggelse og nedbringelse af affaldsproduktionen og affaldets skadevirkninger.

Endelig er det ifølge sagsøgeren klart, at oprettelse af et anlæg til håndtering og bortskaffelse af affald på et beskyttet område under ingen omstændigheder kan anses for at være et projekt, der kan modtage finansiering fra et finansielt redskab som Samhørighedsfonden, som pr. definition kun skal finansiere projekter, der opfylder kravene til miljøbeskyttelse.

(1) Rådets direktiv 75/442/EØF af 15.7.1975 om affald (EFT L 194, s. 39).

(2) Rådets direktiv 91/156/EØF af 18.3.1991 om ændring af direktiv 75/442/EØF om affald (EFT L 78, s. 32).
—

Afgørelse truffet den 14. november 2007 af Fjerde Appelkammer ved Kontoret for Harmonisering i det Indre Marked (Varemærker og Design) (klagesag R-82/2002-4) annulleres, således at indsigelsen rejst af Pierre Fabre forkastes, og EF-varemærkeansøgning nr. 2.429.249 »OPDREX« (figurmærke) tages til følge, og idet indsigeren tilpligtes at betale omkostningerne i begge instanser.
DA Den Europæiske Unions Tidende C 79/30

Sag anlagt den 23. januar 2008 — Winzer Pharma mod KHIM — Oftaltech (OFTASIL)

(Sag T-30/08)

(2008/C 79/59)

Stævningen er affattet på tysk

Parter

Sagsøger: Dr. Robert Winzer Pharma GmbH (Berlin, Tyskland) (ved Rechtsanwalt S. Schneller, som befuldmægtiget)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Oftaltech, SA (hospitalet de Llobregat, Spanien)

Sagsøgerens påstande

— Afgørelse truffet den 29. oktober 2007 af appelkammeret ved Kontoret for Harmonisering i det Indre Marked (Varemærker og Design) (sag R 599/2007-2) og afgørelse truffet den 19. februar 2007 af Indsigelsesafdelingen ved Kontoret for Harmonisering i det Indre Marked (Varemærker og Design) (sag B 925 554) annulleres.

— EF-varemærkeansøgning nr. 4 229 274»OFTASIL« afslås.

— Det bestemmes, at der afholdes et retsmøde.

— Harmoniseringskontoret tilpligtes at betale sagens omkostninger.

— Subsidiært hjemvises sagen til Harmoniseringskontoret.

Søgsmålsgrunde og væsentligste argumenter

Ansøger om EF-varemærket: Oftaltech, SA

Det omhandlede EF-varemærke: Figurmærket »OFTASIL« for varer i klasse 5 (ansøgning nr. 4 229 274).

Indehaver af det i indsigelsessagen påberåbte varemærke eller tegn: Dr. Robert Winzer Pharma GmbH

Det i indsigelsessagen påberåbte varemærke eller tegn: Ordmærket »Opthal« for varer i klasse 5 og 10 (EF-varemærke nr. 489 948), ordmærket »Opthal« for varer i klasse 5 (tysk varemærke nr. 800 702) og ordmærket »OPHTAN« for varer i klasse 5, 29 og 30 (tysk varemærke nr. 303 349 033).

Indsigelsesafdelingens afgørelse: Indsigelsen forkastes

Appelkammerets afgørelse: Afslag på klagen.

Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 40/94 (1), og af de principper, som finder anvendelse i henhold til denne bestemmelse, til prøvelse af, om der foreligger risiko for forveksling.

(1) Rådets forordning (EF) nr. 40/94 af 20.12.1993 om EF-varemærker (EFT 1994, L 11, s. 1).